Nye skeletter ud af Sundhedsstyrelsens skabe - 24NYT\nHjemDanske medierNye skeletter ud af Sundhedsstyrelsens skabe\n30. april 2020 24NYT – AM Danske medier Kommentarer lukket til Nye skeletter ud af Sundhedsstyrelsens skabe\nSelv om det især er de ældre, der risikerer at dø efter at være smittet med coronavirus, manglede der i lang tid klare retningslinjer for, hvordan plejehjemspersonalet skulle beskytte de ældre og sig selv mod den ny virus, skriver Berlingske.\nAllerede 15. februar kunne flere medier beskrive, at den ny coronavirus var særligt alvorlig for den ældre del af befolkningen. Men det var først 13. marts, at kommunerne fik retningslinjer for, hvordan plejehjemspersonale skulle beskytte sig selv og de ældre med værnemidler såsom briller, masker og beskyttelsesdragter i forbindelse med covid-19. Desuden blev retningslinjerne ikke fulgt alle steder og skabte stor usikkerhed hos plejehjemspersonalet.\nOg så skulle der gå yderligere halvanden måned – indtil 24. april – før det blev et krav at bære visir også over for beboere, som ikke havde symptomer, men som kunne være smittet.\nDen 15. marts døde den første plejehjemsbeboer med covid-19 i Aarhus, men det var først den 25. marts, at Sundhedsstyrelsen udsendte en vejledning til plejepersonale på sin hjemmeside, som alle kunne tilgå.\n24NYT: På trods af Sundhedsstyrelsens utallige fejl, der har kostet flere menneskeliv, bakker et stort flertal af danskerne op om regeringens coronaindsats og giver topkarakterer til myndigheder og politikere for deres håndtering af krisen.\nI en Megafon-undersøgelse svarede hele 83 pct. af de adspurgte således, at de helt eller delvist var enige i, at regeringens tiltag for at begrænse spredningen af corona har været rigtigt doseret.